CELEX: 32016R0527
Language: el
Date: 2016-04-04 00:00:00
Title: Κανονισμός (ΕΕ) 2016/527 της Επιτροπής, της 4ης Απριλίου 2016, για την τροποποίηση του κανονισμού (ΕΕ) αριθ. 454/2011, σχετικά με την τεχνική προδιαγραφή διαλειτουργικότητας για το υποσύστημα «Τηλεπληροφορικές εφαρμογές για επιβατικές υπηρεσίες» του διευρωπαϊκού σιδηροδρομικού συστήματος (Κείμενο που παρουσιάζει ενδιαφέρον για τον ΕΟΧ)

5.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 88/26
            
         ΚΑΝΟΝΙΣΜΌΣ (ΕΕ) 2016/527 ΤΗΣ ΕΠΙΤΡΟΠΉΣ
   της 4ης Απριλίου 2016
   για την τροποποίηση του κανονισμού (ΕΕ) αριθ. 454/2011, σχετικά με την τεχνική προδιαγραφή διαλειτουργικότητας για το υποσύστημα «Τηλεπληροφορικές εφαρμογές για επιβατικές υπηρεσίες» του διευρωπαϊκού σιδηροδρομικού συστήματος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (αναδιατύπωση) (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 παράγραφος 1 του κανονισμού (ΕΕ) αριθ. 454/2011 της Επιτροπής (2), ο Ευρωπαϊκός Οργανισμός Σιδηροδρόμων εφήρμοσε διαδικασία διαχείρισης μεταβολών για τα τεχνικά έγγραφα που αναφέρονται στο παράρτημα III του εν λόγω κανονισμού. Ως εκ τούτου, στις 29 Απριλίου 2015 ο Ευρωπαϊκός Οργανισμός Σιδηροδρόμων υπέβαλε σύσταση επικαιροποίησης του παραρτήματος III ώστε αυτός να παραπέμπει στα τεχνικά έγγραφα τα οποία έχουν τροποποιηθεί με βάση τη διαδικασία.
            
         
               (2)
            
            
               Επομένως, o κανονισμός (ΕΕ) αριθ. 454/2011 θα πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 29 παράγραφος 1 της οδηγίας 2008/57/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΕ) αριθ. 454/2011 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Απριλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 191 της 18.7.2008, σ. 1.
   
      (2)  ΕΕ L 123 της 12.5.2011, σ. 11.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            
               Κατάλογος τεχνικών εγγράφων όπου γίνεται παραπομπή στην παρούσα ΤΠΔ
            
            
                        Παραπομπή
                     
                     
                        Τίτλος
                     
                  
                        B.1. (V1.2)
                     
                     
                        Μηχανογραφική παραγωγή και ανταλλαγή τιμολογιακών δεδομένων για διεθνείς πωλήσεις ή πωλήσεις στο εξωτερικό— Εισιτήρια NRT (εισιτήρια χωρίς ενσωματωμένη κράτηση)
                     
                  
                        B.2. (V1.2)
                     
                     
                        Μηχανογραφική παραγωγή και ανταλλαγή τιμολογιακών δεδομένων με στόχο διεθνείς πωλήσεις ή πωλήσεις στο εξωτερικό— Εισιτήρια IRT (εισιτήρια ενσωματωμένης κράτησης)
                     
                  
                        B.3. (V1.2)
                     
                     
                        Μηχανογραφική παραγωγή και ανταλλαγή δεδομένων για διεθνείς πωλήσεις ή πωλήσεις στο εξωτερικό— Ειδικές προσφορές (Special offers)
                     
                  
                        B.4. (V1.3)
                     
                     
                        Οδηγός εφαρμογής για μηνύματα EDIFACT που καλύπτουν την ανταλλαγή δεδομένων πίνακα δρομολογίων
                     
                  
                        B.5. (V1.3)
                     
                     
                        Ηλεκτρονική κράτηση θέσεων/κλινών και ηλεκτρονική παραγωγή ταξιδιωτικών εγγράφων — Ανταλλαγή μηνυμάτων
                     
                  
                        B.6. (V1.2)
                     
                     
                        Ηλεκτρονική κράτηση θέσεων/διαμερισμάτων και ηλεκτρονική παραγωγή ταξιδιωτικών εγγράφων (Πρότυπα RCT2)
                     
                  
                        B.7. (V1.2)
                     
                     
                        Διεθνές σιδηροδρομικό εισιτήριο για εκτύπωση στο σπίτι
                     
                  
                        B.8. (V1.2)
                     
                     
                        Τυποποιημένη ψηφιακή κωδικοποίηση για σιδηροδρομικές επιχειρήσεις, διαχειριστές υποδομής και άλλες επιχειρήσεις που εμπλέκονται στις αλυσίδες σιδηροδρομικών μεταφορών
                     
                  
                        B.9. (V1.2)
                     
                     
                        Τυποποιημένη ψηφιακή κωδικοποίηση θέσεων
                     
                  
                        B.10. (V1.3)
                     
                     
                        Ηλεκτρονική κράτηση παροχής βοήθειας σε άτομα μειωμένης κινητικότητας — Ανταλλαγή μηνυμάτων
                     
                  
                        B.30. (V1.2)
                     
                     
                        Διάγραμμα-κατάλογος μηνυμάτων/συνόλων δεδομένων αναγκαίων για την επικοινωνία ΣΕ/ΔΥ (RU/IM) στο πλαίσιο της ΤΠΔ ΕπΤΕ (TAP TSI)»